open-index/open-wikipedia-markdown huggingface dataset:
Alexandre Nevski

**Alexandre Nevski** nado o 30 de maio de 1220 e finado o 14 de novembro de 1263. Foi Gran Príncipe de Novgorod e Vladímir.

## Traxectoria 
Fillo do Gran Príncipe Iaroslav, liderou aos rusos na batalla do río Neva en 1240, onde derrotou de xeito decisivo aos suecos no seu intento de invadir Rusia. O alcume *Nevski* fai memoria desa vitoria fundamental. Atallou tamén cun exército de infantaría a carga da famosa cabalaría de Orde Teutónica na batalla do lago Peipus, onde infrinxiu unha abraiante derrota aos cabaleiros teutóns.

Ante a ameaza mongol, soubo concitar habilmente as simpatías da dinastía de Jochi, apesares de terse negado a realizar a cerimonia de homenaxe aos devanceiros mongois. Consistía esta cerimonia en camiñar entre lumes e prostrarse ante a efixie dos antepasados dos invasores. Nevski respondeu con enteireza que el só se prostraba perante o Deus de Xesucristo. Chegou a ter unha grande amizade con Sartaq, o fillo de Batu Khan, quen o puxo á fronte de Vladimir.

Distinguiuse polo seu goberno xusto e prudente e a defensa do feble e o desvalido. As súas relacións de vasalaxe cara a Horda de Ouro permitíronlle evitar a aniquilación da civilización rusa.

## Significación 
Está considerado como un dos pais da patria rusa. Catarina I de Rusia creou a Imperial Orde de Alexandre Nevski o 21 de maio de 1752, como recoñecemento ao mérito patriótico e militar. Os soviéticos, ameazados polo avance do exército nazi en 1942, recuperaron esta condecoración.

A Igrexa Ortodoxa venérao como santo.

## Notas 
## Véxase tamén 
### Bibliografía 
* 
* 
*
SC Pick Szeged

O **SC Pick Szeged** é un equipo de balonmán da cidade de Szeged (Hungría). Cmpite na Primeira División da Budapest Bank Férfi Liga.

## Historia
Logrou frear o gran dominador do balonmán húngaro, o MKB Veszprém KC, tras gañar a Liga na tempada 2006-07, sendo a primeira vez dende a tempada 1999-00 que o Veszprém non se alzaba co título e cortando así unha vaga de seis títulos de liga consecutivos do equipo de Veszprém.
Nas competicións continentais, o Pick Szeged non conseguiu alzar ningún título, sendo o seu mellor resultado o de semifinalista da Recopa de Europa en tres ocasións (1982-83, 1983-84 e 1993-94) e na EHF Challenge Cup nunha (1995-96). Na Copa de Europa, a máxima competición continental, o seu mellor rexistro tivo lugar nas tempadas 1996-97 e 2003-04, cando o equipo húngaro chegou aos cuartos de final.

## Palmarés
* **2 Ligas de Hungría:** 1996, 2007. 
* **6 Copas Hungaras:** 1977, 1982, 1983, 1993, 2006, 2008.
Schalk Burger

**Schalk Burger**, nado en Porto Elizabeth o 13 de abril de 1983, é un xogador surafricano de rugby. Xoga na posición de *flanqueador* na 3ª liña dos Stormers do Super 14, no Western Province da Currie Cup e na selección de rugby de Suráfrica. Foi premiado como mellor xogador internacional do mundo no ano 2004 pola IRB, e no ano 2007 gañou a Copa do Mundo de Rugby.

## Traxectoria 
O seu pai chámase como el, e tamén foi xogador de rugby internacional con Suráfrica. **Schalk Burger** debutou cos Springboks no mundial do 2003, e dende ese mundial non deixou de ser considerado un dos mellores *flankers* do mundo. Xogador durísimo que sempre chama a atención sobre o campo, ten sido acusado de ser violento de máis cando fai as súas placaxes, pero tamén adoita rematar os partidos botando sangue. Xogando con Western Province e os Stormers nunca obtivo títulos, aínda que na tempada 2010, cos reforzos de Bryan Habana e Jaque Fourie, no Super 14 xogou por vez primeira a final, perdendo fronte ós Bulls de Pretoria. Coa selección en troques obtivo os maiores honores posibles, gañando en 2007 o mundial e no 2009 o Tri Nations.

## Véxase tamén 
### Outros artigos 
* Selección de rugby de Suráfrica
* Xogador Internacional do Ano da IRB
Ted Danson

**Edward Bridge “Ted” Danson III**, nado o 29 de decembro de 1947 en San Diego, é un actor estadounidense.

## Traxectoria 
Danson é coñecido pola súa interpretación de Sam Malone, o protagonista da comedia de situación *Cheers* (1982-1993), tamén protagonizou a serie, *Becker* (1998-2004). Tamén actuou en varios episodios da serie de comedia Larry David' na HBO *Curb Your Enthusiasm* (2000-2009), como actor regular na primeira tempada e recorrente nas outras do drama lega *Damages* e desde 2009 como un dos protagonistas de *Bored to Death*. Ao longo da súa carreira Danson gañou dous Emmy e tres Premios Globo de Ouro.

## Véxase tamén
Tiago Bettencourt & Mantha

** Tiago Bettencourt & Mantha** é unha banda pop rock portuguesa de Lisboa, creada en 2007.

## Discografía 
* *O Jardim* - 2007
* *Em Fuga* - 2010

## Véxase tamén 
### Ligazóns externas 
* Blog do grupo
Licenciado Molina

**Juan de Molina**, **Francisco de Molina**, **Luis de Molina**, **Bartolomé Francisco de Molina** ou **Bartolomé Sagrario de Molina**, máis coñecido como **Licenciado Molina**, nado en Málaga, foi un escritor español do século XVI.
miniatura|*Descripcion del Reyno de Galizia*.
## Traxectoria 
Sábese que estudou dereito e de aí o título de licenciado, e crese que estudou na Universidade de Santiago de Compostela, creada pouco tempo atrás, ou que cando menos, que despois estivera practicando a avogacía en Santiago de Compostela. En 1549 redactou a súa obra máis coñecida, a *Descripcion del Reyno de Galizia y de las cosas notables del*, que publicou ao ano seguinte, 1550, en Mondoñedo. Consta tamén que foi nomeado cóengo polo bispo de Mondoñedo, Diego de Soto.

## Obra conservada 
[miniatura|Placa na rúa do seu nome en [Mollavao, Pontevedra|Mollavao (Pontevedra).]]
* *Cancionero*, Salamanca, 1527. Consérvase unha copia na Biblioteca Ambrosiana de Milán.
* *Descripcion del Reyno de Galizia y de las cosas notables del*, Mondoñedo, 1550. Consérvase un exemplar na Biblioteca da Real Academia Galega, A Coruña.
* *Argumento de vida*. 1550.
* *Tractatus differentiarum interius commune et regium tam in ultimis voluntatibus quam in contractibus et delictis*, 1551.

## Notas 
## Véxase tamén 
### Bibliografía 
* 
*
Mike Farrell

[miniatura|Mike Farrel en 2007 durante un acto de protesta contra a [Guerra de Iraq.]]

**Michael Joseph "Mike" Farrell**, nado en Saint Paul (Minnesota) o 6 de febreiro de 1939, é un actor, produtor e activista estadounidense.

## Traxectoria 
Como actor Farrell é coñecido como o capitán B.J. Hunnicutt da serie de televisión *M*A*S*H* (1975-83), foi produtor de *Patch Adams* (1998) protagonizado por Robin Williams, actuou na serie *Providence* (1999-2002) e apareceu en tres episodios de *Desperate Housewives* (2007-2008) e nun episodio de *Law & Order: Special Victims Unit* (2008).

## Activismo 
Como activista colaborou con Human Rights Watch, foi un dos dirixentes da organización antiseitas Cult Awareness Network durante a súa primeira, é presidente de Death Penalty Focus, que se opón á pena de morte. Tamén activo no sindicalismo, foi vicepresidente primeiro da sección dos Ánxeles do Screen Actors Guild.

## Notas 
## Véxase tamén
Baamonde, Baamonde, Begonte

**Baamonde** é un lugar da parroquia de Baamonde no concello lugués de Begonte na comarca da Terra Chá. Segundo o IGE, en 2011 tiña 243 habitantes (126 homes e 117 mulleres).
## Toponimia
O topónimo **Baamonde** ten orixe no nome de posuidor  (do xermánico * "loita" e *-, "man, protección") a través do xenitivo () .

## Lugares e parroquias 
### Lugares de Baamonde 
### Parroquias de Begonte 
## Notas 
## Véxase tamén 
### Outros artigos 
* Estación de Baamonde
* Vaamonde
Gondar, Dimo, Catoira

**Gondar** é un lugar da parroquia de Dimo no concello pontevedrés de Catoira, na comarca de Caldas. Segundo o padrón municipal (INE 2013) ten 128 habitantes (64 homes e 64 mulleres). A aldea é recorrida pola estrada PO-548.

## Toponimia 
Segundo Nicandro Ares *Gondar* deriva do antropónimo gótico  que sería o posuidor da vila.

## Lugares e parroquias 
### Lugares de Dimo 
### Parroquias de Catoira 
## Notas
A Rega, Baamonde, Begonte

**A Rega** é un lugar da parroquia de Baamonde, no concello lugués de Begonte, na comarca da Terra Chá. Segundo o IGE, en 2014 tiña 8 habitantes (3 homes e 5 mulleres).
## Toponimia
O topónimo **A Rega** é un hidrónimo referido a unha canle para distribuír a auga, ou ben un orónimo referido a unha .

## Lugares e parroquias 
### Lugares de Baamonde 
### Parroquias de Begonte 
## Notas
A Abelleira, Barxés, Muíños

**A Abelleira** é un lugar da parroquia de Barxés no concello ourensán de Muíños na comarca da Baixa Limia. Tiña 43 habitantes no ano 2009 segundo datos do Instituto Nacional de Estadística, dos cales 22 eran homes e 21 eran mulleres.
## Patrimonio
Capela de Santa Leocadia.

## Lugares e parroquias 
### Lugares de Barxés 
### Parroquias de Muíños
Peter Stringer

**Peter Alexander Stringer**, nado en Cork o 13 de decembro de 1977, é un xogador de rugby irlandés que xoga de medio de melé no Munster e con Irlanda. É un dos xogadores de rugby máis recoñecidos a pesar de medir tan só 1,70 m de estatura e pesar en torno aos 70&nbsp;kg .

## Traxectoria 
Peter Stringer forma parte do Munster Rugby dende 1998. En febreiro do 2000 debutou coa selección irlandesa fronte a Escocia na edición do ano 2000 do Torneo das Seis Nacións.

En rebreiro do 2006 anotou o ensaio definitivo para Irlanda fronte a Gales na vitoria irlandesa por 31-5 fronte ao XV galés no Torneo das Seis Nacións 2006. Tamén xogou un papel fundamental na Heineken Cup conquistada polo Munster na tempada Copa de Europa de rugby 2005-2006, cando anotou o ensaio da vitoria e foi nomeado *Man of the Match* na final disputada fronte ao Biarritz que finalizou co resultado de 19-23 no Millennium Stadium de Cardiff (Gales)  e tamén nesta mesma competición, na tempada 2007-08.

Na fase de grupos da Heineken Cup 2007-08 dirixiu 33 fases do Munster ante o Llanelli Scarlets durante máis de 5 minutos ata o final do partido que gañarían os irlandeses en Llanelli (Gales) por 16-29.

## Notas 
## Véxase tamén 
### Outros artigos 
* Selección de rugby de Irlanda

### Ligazóns externas 
* Ficha no sitio do Munster Rugby
* [Ficha no Sitio da IRFU(https://gl.wikipedia.org/wiki/IRFU)]
* Ficha en itsrugby.co.uk
* Ensaio do Munster en youtube.com
* Tap Tackle en youtube.com
Sabor a ti

***Sabor a ti*** foi un programa de variedades da Televisión de Galicia.

## Desenvolvemento 
O programa dirixido por Ghaleb Jaber e presentado por Silvia Jato consitía en actuacións musicais,  entrevistas, un concurso a cargo de Víctor Bouzas e unha sección de humor protagonizada por Monnty.

## Véxase tamén
### Ligazóns externas
**Sabor a ti* en G25
!!!

**!!!** (pronunciado coma chk chk chk) é unha banda estadounidense de dance-punk formada no outono de 1996 en Sacramento (Estados Unidos) polos antigos membros das bandas locais The Yah Mos, Black Liquorice e Popesmashers.

## Historia 
Despois dunha xira xuntos, membros das bandas de Sacramento Black Liquorice e Popesmashers formaron !!!. O nome da banda foi inspirado polos subtítulos da película *The Gods Must Be Crazy*, na cal os sons dos chasqueos da boca dos bosquimáns representábanse coma "!". Porén, como a banda di na súa web: "!!! pronunciase repetindo tres veces calquera son monosílabo. Chk Chk Chk é a pronunciación máis común, pero poderían ser chamados Pew Pew Pew, Bam Bam Bam, Uh Uh Uh, crabs crabs crabs etc. A URL da súa páxina e o título do seu MySpace, porén, suxiren que "Chk Chk Chk" é a pronunciación preferida.

Baseados en Sacramento (California); Portland (Oregón); e Nova York, o seu traballo de debut publicouse no ano 2000 cun álbum autititulado lanzado polo selo Gold Standard Laboratories. A este seguiuno no 2003 o sinxelo "Me and Giuliani Down By the School Yard".

Un segundo traballo, *Louden Up Now*, foi editado a través da Touch and Go en América e da Warp Records en Europa en xuño do 2004. Un ano despois, no mes de xuño do 2005, !!! editou un EP versionando "Take Ecstasy With Me" de The Magnetic Fields, e "Get Up" de Nate Dogg. No mes de decembro, o batería orixinal da banda, Mikel Gius, foi atropelado e matado por un coche mentres paseaba en bicicleta. !!! editou o seu terceiro álbum, *Myth Takes* no ano 2007.

O vocalista e batería John Pugh deixou a banda en xullo do 2007 para concentarse na súa nova banda Free Blood. Shannon Funchess substituíu a Pugh durante a meirande parte da súa xira dese ano.

John Frusciante de Red Hot Chili Peppers presenciou un concerto da banda nos Ánxeles e convidounos como abreconcertos dos Chili Peppers durante a súa xira do 2006 polo Reino Unido.

## Discografía 
### Álbums 
### EPs 
* *GSL26/LAB SERIES VOL. 2* – 1999 (Gold Standard Labs) compartido con Out Hud
* *Live Live Live* – 2004 (Beat Records)
* *Take Ecstasy with Me/Get Up* – 2005 (Touch and Go Records)
* *Jamie, My Intentions Are Bass E.P.* - 2010

## Véxase tamén 
### Lisgazóns externas 
* Páxina oficial
Xosé Luís Fontenla Méndez

**Xosé Luís Fontenla Méndez**, nado en 1915 e finado en Pontevedra o 14 de decembro 1998, foi un mestre e político galego

## Traxectoria 
Fillo de Antonio Fontenla Romero. Foi alumno da Escola Normal de Pontevedra. Colaborou coa Sección de Psicoloxía do Seminario de Estudos Galegos dirixida por Antón Iglesias Vilarelle. Pertenceu a Labor Gallega de Pontevedra. Participou en maio de 1934 na primeira Asemblea da Federación de Mocedades Galeguistas, nela resultou elixido para a Secretaría Executiva.

Foi mestre en Arbo. Despois da guerra tivo a intención de volver publicar a revista *Logos* con Iglesias Vilarelle, pero as autoridades franquistas esixíanlles unha declaración de adhesión ao Movimiento e decidiron non continuar co proxecto. Foi axente de seguros na provincia de Pontevedra.

Participou na Asemblea de constitución da editorial Galaxia, celebrada en Santiago de Compostela o 25 de xullo de 1950. Realizou a primeira versión ao galego dos Evanxeos en *La Noche* e traduciu o Ordinario da Misa ao galego. Foi un dos fundadores do Ateneo de Pontevedra e do Cine Club de Pontevedra.

Finou en Pontevedra con 83 anos.

## Vida persoal 
Casou con Rosa Rodríguez Pérez e foi pai de José Luís Fontenla Rodrigues.
## Notas
Escola Politécnica Superior de Ferrol

A **Escola Politécnica Superior de Ferrol** é un centro universitario da cidade de Ferrol, dependente da Universidade da Coruña. Está situada no Campus de Esteiro.

## Historia
Ten a súa orixe como escola politécnica a partir da Lei 11/1989, de 20 de xullo, de Ordenación do Sistema Universitario de Galicia, crea a Universidade da Coruña, que constitúe xunto coa de Santiago de Compostela e coa de Vigo o sistema universitario de Galicia. Os Estatutos da Universidade da Coruña apróbanse por Decreto 253/1992, indicándose no art. 13 a súa estruturación territorial nos Campus da Coruña e de Ferrol.

A cesión polo Ministerio de Defensa das instalacións do antigo Hospital da Mariña é o inicio da creación do Campus de Ferrol-Esteiro, que desde o curso 1991/92 alberga a Escola Politécnica Superior, creada en virtude do Decreto 274/1991 de 30 de xullo da Consellería de Educación e Ordenación Universitaria da Xunta de Galicia.

Esta escola comeza a súa actividade no curso académico 1991/92 impartindo a titulación de Enxeñaría Naval e Oceánica, ao inicio en aulas provisionais e, posteriormente (28/01/1992), nas novas instalacións citadas, onde xa no curso 1992/93 iníciase a impartición das ensinanzas correspondentes á titulación de Enxeñaría industrial. Ambas as dúas titulacións comezan con planos de estudo provisionais, estando actualmente regulados estes estudos segundo:

* Enxeñaría industrial: Plano de Estudos publicado por Resolución de 23 de xullo de 1993 (BOE 19/08/1993), cunha carga lectiva global de 444 créditos, distribuídos en dous ciclos de 2+3.
* Enxeñaría Naval e Oceánica: Plano de Estudos publicado igualmente por Resolución de 23 de xullo de 1993 (BOE 19/08/1993) cunha carga lectiva global de 433 créditos, distribuídos en dous ciclos de 2+3.
Manolo Fábregas

**Manuel Sánchez Navarro**, máis coñecido como **Manolo Fábregas** ou *Señor Teatro*, nado o 15 de xullo de 1921 en Vigo e finado o 4 de febreiro de 1996 en México D.F., foi un actor mexicano de orixe galega, neto de Virginia Fábregas. Os seus pais levárono a México en 1934 e alí é onde se ficaría de por vida. Iniciou a súa carreira en teatro na compañía de María Tereza Montoya, coa obra de teatro "La Hiedra".

## Véxase tamén 
### Ligazóns externas 
* Páxina oficial
Tick Tick Boom

Para o filme sobre Jonathan Larson véxase *Tick, Tick... Boom!* (filme)

"**Tick Tick Boom**" é unha canción da banda sueca de garage punk The Hives, editado o 8 de outubro do 2007 como primeiro sinxelo do seu álbum *The Black and White Album*.

## Listaxe de cancións 
### CD
#"Tick Tick Boom"
#"Waits Too Long"

### CD (versión europea)
#"Tick Tick Boom"
#"Waits Too Long"
#"Fall is Just Something Grownups Invented"

### 7"
#"Tick Tick Boom"
#"Hell No"
Solsticio (álbum)

***Solsticio*** é o décimo álbum de estudio do grupo de folk galego Luar na Lubre. Publicouse o 30 de novembro de 2010, baixo o selo Warner Music.

O disco gravouse nos estudios Bruar da Coruña e os produtores artísticos foron Bieito Romero e Xabier Ferreiro.

## Lista de cancións 
# "O son das pedras" – (5:06)	
# "Camiño do norte" – (4:35)	
# "Mia irmana fremosa / Muiñeira de Poio"  – (3:41)	
# "Unha volta polo medio" – (3:22)	
# "Doentes" – (3:06)	
# "Schiarazulla marazulla / A Carolina" – (3:08)	
# "Quantas Sabedes" – (3:24)	
# "Monte Pindo" – (3:38)	
# "A miña amiga" – (5:07)	
# "Na Frouseira / Maravillosos et piadosos" – (5:17)	
# "Ven bailar Carmiña" – (5:04)	
# "Via Lactea" – (4:14)	
# "Sabor a Santa María / Con gran razón" – (3:47)	
# "Trasmontana" – (3:05)	
# "Romance de Don Gaiferos" – (4:55)

## Colaboracións
*Pat Kilbride: Guitarra acústica en "Mia irmana fremosa / Muiñeira de Poio" e "Monte Pindo". Voz en "Mia irmana fremosa / Muiñeira de Poio" e "Unha volta polo medio". 
*Miro Casabella: Voz en "Quantas Sabedes".
*Xocas Meijide: Clarinete e clarinete baixo en "Monte Pindo".
*Diana Navarro: Voces en "A miña amiga".
*Xulia Cea: Voz en "Na Frouseira / Maravillosos et piadosos".
*Coro Canta Compaña: Voces en "A Frouseira / Maravillosos et piadosos".
*Miguel Queixas, Miguel Cabana e Rubén Montes: Tambores batá en "Na Frouseira / Maravillosos et piadosos".
*Rubén Montes: Caixón en "Via Lactea".
*Nani García: Teclados en "A miña amiga", "Na Frouseira / Maravillosos et piadosos" e "Romance de Don Gaiferos".

## Véxase tamén
### Ligazóns externas
*Páxina oficial do grupo
*Datos do álbum en itunes.apple.com
Jacinto Rey

O nome de **Jacinto Rey** pode referirse a:

***Jacinto Rey González**, empresario galego.
***Jacinto Rey**, escritor galego en lingua castelá (n. 1972).
A Christmas Duel

"**A Christmas Duel**" é un dueto gravado pola banda sueca de garage punk The Hives e a compositora e vocalista estadounidense Cyndi Lauper. Foi editado como sinxelo só en Suecia o 19 de novembro do 2008. Estreouse no número 6 da listas suecas de sinxelos e chegou a acadar o número 4.
Jacinto Rey (escritor)

**Jacinto Rey**, nado en Vigo o 23 de febreiro de 1972, é un escritor galego en lingua castelá. Actualmente reside en Francia.

## Traxectoria 
Estudou Ciencias Económicas entre España e Inglaterra, e traballou en varias empresas multinacionais en Alemaña e Suíza.

En 2007 publicou a súa primeira obra, *El Cirujano de las Indias*, unha novela histórica sobre a colonización española en América do Sur. En 2009 publicou a novela policial *El último cliente*, coa inspectora holandesa Cristina Molen como protagonista, que tivo a súa secula en 2011 coa obra *El hombre de El Cairo*. Amais, escribiu dous libros de relatos breves e un libro de poemas, *El pájaro alunado*.

## Obra 
* 2007: *El cirujano de Las Indias* (Ediciones El Andén).
* 2009: *El último cliente* (Editorial Viceversa).
* 2011: *El hombre de El Cairo* (Editorial Viceversa).
* *El pintor de La Habana y otros relatos* (relatos breves, inédito).
* *El pájaro alunado* (poesía, inédito).

## Véxase tamén 
### Ligazóns externas 
* Páxina web do autor
The Band (sinxelo)

"**The Band**" é unha canción da banda sueca de garage rock Mando Diao, editada no 2002 como sinxelo do seu álbum de estrea ''Bring 'Em In''.

## Listaxe de cancións 
Todos os temas compostos por Björn Dixgård e Gustaf Norén
### 7" 
# "The Band"
# "Driving Around"

### CD 
# "The Band"
# "Chi Ga"
# "Driving Around"
Papus

**Gérard Anaclet Vincent Encausse**, nado na Coruña o 13 de xullo de 1865 e finado en París o 25 de outubro de 1916, foi un médico e ocultista francés de orixe galega, máis coñecido como **Papus**. Foi gran divulgador do ocultismo e fundador da moderna Orde Martinista.

## Véxase tamén 
### Ligazóns externas 
* Papus
Ao vivo

***Ao vivo*** é un disco en directo do grupo de folk galego Luar na Lubre. Publicouse o 31 de marzo de 2009, baixo o selo Warner Music.

Trátase do primeiro álbum en directo do grupo, gravado os días 22 e 23 de xaneiro de 2009 no Teatro Colón da Coruña. Os produtores artísticos foron Bieito Romero e Xabier Ferreiro e as mesturas fixéronse nos estudos Bruar da Coruña.

## Lista de cancións 
# "Costa da Morte" – (5:34)
# "Chove en Santiago" – (4:57)
# "María Soliña" – (2:41)
# "Britonia" – (5:13)
# "Axéitame a polainiña" – (4:27)
# "Tu gitana" – (4:29)
# "Danzando nos confíns" – (3:00)
# "Romeiro ao lonxe" – (4:45)
# "O son do ar" – (7:19)
# "Nau" – (3:48)
# "Gallaecia" – (4:54)
# "Pousa" – (4:19)
# "Memoria da noite" – (7:29)
# "Os animais" – (4:54)
# "Camariñas" – (4:32)
# "Hai un paraíso" – (4:48)
# "Devanceiros" – (8:52)
# "El derecho de vivir en paz" – (3:03)

## Colaboracións
*Luz Casal, no tema "Camariñas".
*Diana Navarro, no tema "Romeiro ao lonxe".
*Pedro Guerra, no tema "Memoria na noite".
*Ismael Serrano, no tema "El derecho de vivir en paz".

## Véxase tamén
### Ligazóns externas
*Páxina oficial do grupo
Sherlock

**Sherlock** é un nome inglés masculino de pouca frecuencia, que significa literalmente "loiro", do anglosaxón *scir* ("brillante") e *locc* ("mechón de pelo"). Popularizado a partir do personaxe literario Sherlock Holmes, pode referirse a:

;Patronímico
* Un apelido irlandés anglificado desde o gaélico "Scurlog", do danés "feroz guerreiro".

;Personalidades
*Thomas Sherlock, bispo de Londres no século XVIII.
*Lorcan George Sherlock, alcalde de Dublín até 1945.
*Sherlock Holmes, un detective ficticio de finais do século XIX e principios do século XX, creado por Arthur Conan Doyle.

;Televisión
**Sherlock*, unha serie de televisión de 2010.
*Sherlock Hemlock, un dos personaxes do programa de televisión *Sesame Street*.

;Informática e videoxogos
*Sherlock, software de busca para Apple Macintosh.
*Sherlock (videoxogo), unha aventura de texto creada en 1984 por Melbourne House.
*Sherlock (ITS), un sistema de titoría intelixente desenvolvido pola Universidade de Pittsburgh e a forza aérea dos Estados Unidos.

;Xeografía
*Sherlock Township no Condado de Finney, Kansas, Estados Unidos
*Sherlock, en Australia.
*Sherlock, en Australia.

;Outros
*(5049) Sherlock, asteroide do cinto principal.
**Sherlock Time*, historieta arxentina publicada en 1958.
*Sherlock (pipa), un tipo de pipa de tabaco ou cánnabis.
*Sherlock, grupo musical de Suecia.
*Sherlock, premio literario entregado entre 1955 e 1986 polo tabloide sueco *Expressen*.
Camiños da fin da terra

***Camiños da fin da terra*** é o noveno álbum de estudio do grupo de folk galego Luar na Lubre. Foi publicado o 23 de outubro de 2007, baixo o selo Warner Music.

O disco gravouse nos estudios Bruar da Coruña.

## Lista de cancións 
## Colaboracións 
* Diego Zecharies: contabaixo en "Os animais".
* Alfonso Morán: contrabaixo en "Centeás", "María Soliña", "A fonte das Boliqueiras", "Danzando nos confíns", "Pousa" e "Gerdundula".
* Rubén Montes: chekeré en "Centeás" e tambores Batá en "Danzando nos confíns".
* Andrea Seki: arpa celta en "Canto de andar".
* Miguel Cabana: batería en "Os animais" e tambores Batá en "Danzando nos confíns".
* Fernando Villar: teclados en "Canto de andar", "Ecos do alén", "O son das augas", "A barca de pedra" e "María Soliña".
* Miguel Queixas: tambores Batá en "Danzando nos confíns".
* Wafir Gibril: ud en "María Soliña" e "Meighallo".

## Véxase tamén
### Ligazóns externas 
* Páxina oficial do grupo
* Datos do álbum en itunes.apple.com
MKB Veszprém KC

O **MKB Veszprém KC** é un equipo de balonmán da cidade de Veszprém (Hungría). Fundado en 1977, o equipo compite actualmente na Primeira División da Liga de balonmán de Hungría, competición que gañou en 17 ocasións. É o máximo dominador do balonmán húngaro nos últimos anos.

No 2002 chegou á final da Copa de Europa, mais perdeuna fronte ao SC Magdeburg alemán. Porén proclamouse dúas veces campión da Recopa de Europa os anos 1992 e 2008.

A mediados da tempada 2008-09 o club sufriu unha grave traxedia ao ser asasinado o seu pivote romanés Marian Cozma, polo que o club retirou o dorsal número 8 na súa memoria.

## Denominacións 
Ao longo da súa historia, o club adoptou distintas denominacións por cuestións de patrocinio:
* 1996-97: Fotex Veszprém SE
* 2004-05: Fotex KC Veszprém
* 2012-13: MKB Veszprém KC
* 2013-14: MKB-MVM Veszprém

## Palmarés 
* **2 Recopa de Europa:** 1992 e 2008.
* **21 Ligas húngaras:** 1984-85, 1985-86, 1991-92, 1992-93, 1993-94, 1994-95, 1996-97, 1997-98, 1998-99, 2000-01, 2001-02, 2002-03, 2003-04, 2004-05, 2005-06, 2007-08, 2008-09, 2009-10, 2010-11, 2011-12, 2012-13.
* **22 Copas húngaras:** 1984, 1988, 1989, 1990, 1991, 1992, 1994, 1995, 1996, 1998, 1999, 2000, 2002, 2003, 2004, 2005, 2007, 2009, 2010, 2011, 2012, 2013.

## Xogadores 
### Cadro 2012-13 
### Números retirados 
* 8 Marian Cozma 
* 10 Carlos Pérez  

## Notas 
## Véxase tamén 
### Ligazóns externas 
* Web oficial do club
Ciutat Esportiva Joan Gamper

miniatura|250px|Fachada principal da Ciutat Esportiva.

A **Ciutat Esportiva Joan Gamper** é un complexo deportivo propiedade do Futbol Club Barcelona situado en Sant Joan Despí. Foi inaugurada o 1 de xuño de 2006, e está situada a poucos quilómetros do Camp Nou. Dispón dunha superficie total de case 14 hectáreas, onde hai repartidos, ademais de oficinas e despachos, nove campos de fútbol (5 de herba natural e 4 artificiais), zonas especiais de adestramento ou un polideportivo, entre outros.

A Cidade Deportiva está organizada ao redor do campo central, onde adestra o primeiro equipo e onde non se pode acceder normalmente, xa que está tapado polas oficinas e os vestiarios.

A Cidade ten unha residencia para as xoves promesas desde 2011, onde continua o labor realizado na Masia Blaugrana.

## Véxase tamén 
### Ligazóns externas 
* Información no sitio oficial do FC Barcelona
Intervention

***Intervention*** é un programa de televisión estadounidense de telerrealidade que trata sobre a vida cotiá de adictos.

## Desenvolvemento 
Cada programa segue a un ou dous participantes con problemas de adicción ou outra desorde mental ou física e que cren que están a gravalos para un documental sobre o seu problema, cando en realidade as cámaras actúan como documentación para a intervención da familia e/ou amigos. Cada un dos participantes ten que elixir entre a rehabilitación inmediata ou o risco de perder o contacto, os cartos ou outros tipo de privilexios cos que instigaron a intervención. Os produtores normalmente seguen a súa evolución nos meses seguintes para monitorizar o progreso ou retroceso e amosalo noutros programas ou na web do programa.

### Intervencionistas 
En cada programa interveñen principalmente os adictos, a súa familia e o seu círculo de amigos pero tamén os intervencionistas que son os encargados de dirixir a intervención. Orixinalmente no programa interviñan de xeito regular tres especialistas: Ken Seeley, antigo adicto á metanfetamina e fundador de Intervention-911, un servizo especializado en intervencións para adictos, Jeff VanVonderen, antigo ministro protestante e ex-alcohólico que se converteu en intervencionista profesional e Candy Finnigan, antiga adicta que se converteu en intervencionista. VanVonderen deixou o programa na quinta tempada logo de admitir que recaera na adicción pero volveu á tempada seguinte. Ken Seeley deixou o programa na oitava tempada.
Antón Santamarina Delgado

**Antón Santamarina Delgado**, nado en Melilla o 16 de novembro de 1928, é un escritor e político galego.

## Traxectoria
Fillo dun sarxento de artillaría, con ano e medio por cambio de destino do pai, pasou a vivir a Axdir, no Rif; de onde procede o pseudónimo **Alí Ben Omar** que utilizaría para asinar moitos artigos. En 1933 trasladáronse a Coruña. En 1936 o pai foi detido por non se ter pregado á rebelión militar, permanecendo preso durante catro anos, e Antón vai vivir cos avós paternos a Guitiriz. Cando o pai saíu da prisión, Antón regresou a Coruña e estudou o bacharelato que rematou en 1947. Ao ano seguinte titulouse como mestre de primeiro ensino. Dedicouse a dar clases a domicilio a estudantes de secundaria. Pero a Lei de responsabilidades políticas complicoulle a existencia a toda a familia: O pai marchou a Arxentina en 1951, Antón seguiu os seus pasos e embarcou en Vigo en xuño de 1953; o resto da familia (a nai, a irmá máis nova e a súa muller) tamén partiron entre 1954 e 1955.

En Bos Aires fundou o coro Brétemas e Raiolas, remedo do homónimo da Coruña, do que foi presidente. En 1953 uniuse a Vidal Pérez Graña, Carlos Abraira, Antón Moreda, Pilar Jeremías Cela, Denis Conles Tizado, Manuel Cordeiro e Xosé Neira Vilas para fundar as Mocedades Galeguistas, das que foi o primeiro presidente.

Foi homenaxeado non XVI Encontros na Terra Chá, o 5 de setembro de 2008.

## Obras
### Poesía
**Pra unha Terra apremida*, 1961, Editorial Citania (colección *Herba de namorar*).

### Narrativa
**O gatiño da "Miss" e outros contos*, 1988, Ediciós do Castro.

### Obras colectivas
**Prontuário ortográfico galego*, 1985, AGAL.

## Véxase tamén
### Ligazóns externas
*[http://bvg.udc.es/ficha_autor.jsp?id=AntSanta1&alias=Ant%F3n+Santamarina+Delgado ] na Biblioteca Virtual Galega.
Logos (revista)

***Logos***, subtitulada *Boletín católico mensual*, foi unha revista mensual editada en Pontevedra de 1931 a 1936.
## Historia e características 
Creada por Antón Iglesias Vilarelle e Xesús Ferro Couselo, foi unha revista innovadora na prensa católica polo uso do idioma galego e a disparidade de criterios dos seus colaboradores. Xunto aos temas teolóxicos, trataba aspectos históricos e literarios, e a súa liña política está marcada por un certo aperturismo cara aos problemas sociais do momento.

Saíron un total de 49 números, xa que a edición se suspendeu entre agosto e decembro de 1934; en 1935 só se editaron catro números, asumindo un ritmo trimestral, e en 1936 empeza editándose a ritmo bimensual, pero só saen dous números, o 48 de xaneiro-febreiro, e o 49 de marzo-abril.

Na revista colaboraron os sacerdotes Paulino Pedret, Avelino Gómez Ledo, Ramón María Aller, Fernando Quiroga Palacios; os frades Mercedarios de Poio: Guillermo Vázquez, Gumersindo Placer, P. Miguélez, Emilio Silva, Santiago Crespo e Xosé Vallejo; os Franciscanos de Santiago Atanasio López Fernández, P. Aldegunde e Lino Gómez Canedo; e os monxes de Samos Maximino Arias e Victoriano González. A imaxe do profeta Daniel que aparecía na portada foi debuxada por Alfonso Daniel Rodríguez Castelao.

Despois da guerra, Iglesias Vilarelle e Xosé Luís Fontenla Méndez intentaron volver publicar a revista, pero as autoridades franquistas esixíronlles unha declaración de adhesión ao Movemento e decidiron non continuar co proxecto.

En 1983 Sotelo Blanco Edicións editou a colección completa en edición facsímile, cun limiar de Xosé Filgueira Valverde.

## Véxase tamén 
### Bibliografía 
* 

* 

### Outros artigos 
* *Encrucillada*
* Lista de publicacións impresas da provincia de Pontevedra
Tió de Nadal

200px|miniatura|O Tió de Nadal
O **Tió de Nadal** é un personaxe mitolóxico catalán e a base dunha tradición moi arraigada en Cataluña. Esta tradición tamén se pode atopar en Occitania baixo o nome *Cachafuòc* ou *Soc de Nadal*, e en Aragón como *Tronca de Nadal* ou *Toza*. 
Estaría emparentado coa a árbore de Nadal e, en Galicia co **tizón de Nadal**, un tronco que se deixa queimar dende a Noiteboa ata Aninovo para afastar os espíritos da casa.

## Historia e características 
No día da Inmaculada Concepción (isto é, o 8 de decembro), empézase a dar para comer cada noite a un tronco, e tápase normalmente cunha manta para que non pase frío durante a noite. Consiste en azoutar un tronco cun bastón.

O día de Nadal ou, segundo a casa, durante a véspera, púñase o tió ao lume e facíallo defecar. Agora xa non se queima o tió, senón que tan só obrígaselle a defecar repetidamente a base de arremeterlle golpes de bastón acompañados das chamadas cancións do Tió.

O Tió nunca defeca obxectos grandes (estes xa os traen os Reis Magos) senón chucherías, barquillos e turróns para os máis pequenos. Segundo a comarca defeca figos secos e cando deixa de defecar (porque xa non lle queda nada) defeca un arenque salgado, un allo, unha cebola, ou ouriña no chan.

A tradición do Tió está emparentada coa da árbore de Nadal, tamén portador de agasallos para os máis pequenos da casa.

É común que leve unha barretina e unha cara riseira nun dos extremos e que se sosteña con dous ou catro patas.

## Véxase tamén 
### Outros artigos 
*Tizón de Nadal
### Ligazóns externas 
* O tió en festes.org 
* O Tió de Nadal e a violencia
Jesús Calleja

**Jesús González Calleja**, nado en Fresno de la Vega (León) o 11 de abril de 1965, é un alpinista e aventureiro español entre cuxos fitos se atopa a ascensión en 2005 ao monte Everest e a ascensión entre 2006 e 2008 dos Sete Cumios. É tamén presentador do programa *Desafío extremo* da canle de televisión Cuatro.

## Véxase tamén 
### Ligazóns externas 
* Páxina oficial de Jesús Calleja
* Páxina oficial de Desafío Extremo
Sete Cumios

miniatura|480px|Mapamundi cos nove posíbeis Sete Cumios.
Coñécense como os **Sete Cumios** ás máis altas montañas de cada un dos sete continentes. Alcanzar o cumio de todas é considerado un dos maiores desafíos no alpinismo. O primeiro escalador en lograr tal reto foi o estadounidense Richard Bass en 1985.

## Véxase tamén 
### Ligazóns externas 
* Páxina oficial dos Sete Cumios 
* Tour 3D dos Sete Cumios en bing.com
Iepen Fryske Kampioenskippen Skûtsjesilen

**Iepen Fryske Kampioenskippen Skûtsjesilen** (IFKS) é unha asociación frisoa formada o 19 de decembro de 1981 en Hindeloopen, o seu principal labor é organizar unha competición de skûtsje, unha variedade frisoa do tsjalk. A IFKS xurdiu como consecuencia e en protesta da decisión que tomou en 1979 a Sintrale Kommisje Skûtsjesilen (SKS) de limitar a súa competición a 14 navíos .

## Historia
A IFKS organizou de 1982 a 1984 a súa competición nunha soa clase na que loitaban todos os skûtsje participantes. En 1985 introduciuse unha clase B e implantouse un sistema de descenso e promoción que levaba a que os tres últimos participantes na clase A baixasen á clase B e os tres primeiros desta ascenderan á A. En 1993, debido ao aumento dos candidatos a participar, estableceuse unha clase C e en 1995 unha clase especial para os navíos máis pequenos, os dunha lonxitude máxima de 17.1 metros. O gañador da clase B pequena pode pasar á clase A, así o fixo o gañador de 1997, Peter de Koe. En 1999 a clase B dividiuse en clase B1 e B2, o que permitiu aumentar o número de participantes. En 2002 volveuse ao sistema de catro clases (A, B, C e A pequena)

## Competición 
A asociación organiza sete regatas organizados por seis comités locais na terceira e última semana da Bouwvakvakantie, período de vacacións nos Países Baixos nos que pechan as industrias da construción, e despois da competición da SKS.

## Gañadores da clase A 
## Notas 
## Véxase tamén 
### Outros artigos 
*Sneekweek
*Bontekoerace

### Ligazóns externas 
* Web oficial da IFKS
Papercutz (grupo musical)

Os **Papercutz** son unha banda portuguesa de música electrónica formada en 2005 no Porto, Portugal. Bruno Miguel é o único membro oficial e por tanto o único responsábel pola súa dirección. Antes de comezar a gravación de cada álbum, Bruno recruta unha banda temporal . Entre os colaboradores pasados inclúense as vocalistas principais Melissa Veras e Marisa Pinto e os multi-instrumentistas Bruno Ribeiro e Francisco Bernardo.

## Traxectoria 
Annie Nightingale, xurado do programa The People’s Music Awards en 2009, clasificounos como 'interesantes e producindo un son orixinal' . No mesmo ano, o álbum de estrea *Lylac* foi lanzado pola editora canadense independente Apegenine recordings e o single *Ultravioleta* rmx's incluíu remixes de Riz Maslen(Neotropic) e a estrea de The Sight Below antes deste asinar contrato coa Ghostly International . O álbum foi ben recibido pola prensa e comunidade musical, e tivo proxección en publicacións de relevo como a *Textura* , a Cuemix-magazine , a Tokafi, a Cylic Defrost, a *Subba-cultcha* , a *Organ Mag* , a *The Silent Ballet* que lle chamou 'un comezo promisor que debería ser unha carreira brillante'  e a Record Collector que comparou o traballo de precisión de Bruno co dos Four Tet .

Entre 2009 e 2010, o grupo actuou en Europa e os Estados Unidos nos Festivais SXSW  e Exit  e asinaron contrato coa editora británica Audiobulb Records cun novo álbum de remixes. 'Do outro lado do espelho' (Lylac ambient reworks) destacouse en Drowned in Sound, o que permitiu a clasificación do álbum como 'notabelmente coherente e tocante' ao contrario dalgúns outros discos de remesturas , contando coa participación de artistas de música ambiente como Taylor Deupree, Keith Kenniff e Simon Scott entre outros.

## Discografía 
* Ultravioleta rmx's - 2008 - Apegenine recordings
* Lylac - 2008 - Apegenine recordings
* Do outro lado do espelho – 2010 (Lylac ambient reworks) - Audiobulb Records - 2010

## Vídeos 
* Lylac (Helios remix)  MTV (2010)
* Live FIlmado no SXSW (2010)

## Premios 
* 2009 - TPMA "Off the beaten track" 
* 2009 – Vodafone/MySpace Portugal The Ones to Watch
* 2010 – International Songwriting Competition (Dance/Electronica)

## Notas 
## Véxase tamén 
### Ligazóns externas 
* Sitio oficial 
* MySpace
* Textura
* Tokafi
* Innerversitysound
* Lylac
* Do Outro Lado do Espelho
* Ultravioleta
Día da Constitución de España

miniatura|dereita|Constitución española de 1978.
En España, o **Día da Constitución** é o sexto día do último mes do ano, é dicir, o 6 de decembro. Trátase dun día festivo en todo o territorio no que se conmemora a celebración do Referendo Constitucional de 1978, que foi aprobado por maioría e deu como resultado a actual Constitución Española.

## Véxase tamén 
### Ligazóns externas 
* Constitución española
Cook Islands First Party

**Cook Islands First Party** foi un partido político das Illas Cook.
## Historia 
Orixinalmente foi unha corrente dentro do Partido Demócrata afín ao primeiro ministro Robert Woonton fronte a Terepai Maoate. Nas eleccións de 2004 venceron os demócratas sen unha maioría clara, Woonton anunciou un goberno de coalición co Partido das Illas Cook encabezado por el mesmo o que causou un importante debate no seo dos demócratas e Woonton foi expulsado do partido xunto co ministro de sanidade Peri Vaevae Pare, Woonton respondeu presentando o seu propio partido, o **Demo Tumu Party**, o 1 de decembro de 2004..

Inicialmente o partido compúñano catro deputados: Pare, o entón ministro de educación Jim Marurai, Teenui Mapumai e Poko Simpson. O novo partido mantivo o acordo que asinara Woonton co Partido das Illas Cook pero no reconto final da circunscrición de Manihiki Woonton empatou con Henry Puna, candidato do Partido das Illas Cook e o gobernador da Raíña disolveu o goberno que estaba en funcións desde os últimos comicios, convocando novas eleccións en Manihiki., formouse un novo goberno con Jim Marurai como o novo primeiro ministro nun acordo para que Geoffrey Henry, líder do PIC o substituíra aos dous anos.

A coalición disolveuse en 2005, e o partido, agora chamado "Cook Islands First", formou unha nova coalición cos demócratas., pouco despois das eleccións de 2006 os dous partido reunificáronse.

## Notas
Gabriel Portal Antón

**Gabriel Portal Antón**, nado en Ferrol o 23 de xuño de 1933 e finado en Madrid o 17 de abril de 2019, foi un militar galego, almirante da Armada Española.

## Traxectoria 
Era fillo de Ceferino Portal Villaamil, comandante de submarino morto en Maó durante os primeiros días da Guerra Civil española. Comezou a estudar no colexio Tirso de Molina, pero logo da morte do pai trasladouse a vivir a Maó cun tío seu, onde proseguiu os estudos de escola. Tras o colexio decidiuse a estudar para a Mariña, primeiro en Madrid e entre 1953 e 1958 en Marín, onde se titulou como alférez de navío. Despois de facer a viaxe de instrución no *Juan Sebastián Elcano* recibiu o seu primeiro destino en Ferrol, no *Canarias*.

Despois de estar destinado durante dous anos na fragata *Legazpi*, trasladouse a Vigo para estudar enxeñería de telecomunicacións. Despois de licenciarse regresou a Ferrol, onde estivo na fragata *Vulcano* e posteriormente, xa como capitán, no dragaminas *Miño*. En 1968 trasladouse a Chicago para ampliar a súa información en enxeñería, e á súa volta en 1968 incorporouse como profesor na Escola de Transmisións e Electrónica da Armada, en Vigo, onde estivo ata 1972.

Nese ano trasladouse a Madrid para facer o curso de estado maior, e logo de dous anos de destino en Ferrol regresou a Madrid para ocuparse da xefatura da estación de comunicacións de Santorcaz, onde permaneceu entre 1976 e 1979. Nese ano destínano como mando á corveta *Princesa*, con base no porto de Cádiz. Posteriormente regresou a Madrid, neste caso para traballar no Ministerio de Defensa e marchou de novo a Ferrol para facerse cargo do destrutor *Blas de Lezo*. De novo en Madrid ocupouse da xefatura de comunicacións e posteriormente marchou a Rhode Island para ampliar os seus estudos en comunicacións no Estado Maior dos Estados Unidos. Entre xullo de 1987 e novembro de 1988 fíxose cargo do mando do buque escola *Juan Sebastián Elcano*.

En 1989 foi nomeado xefe de gabinete do Estado Maior da Armada e ascendeu a contralmirante. O seguinte paso, logo de mandar unha misión española na OTAN, foi o seu ascenso a vicealmirante en loxística, e posteriormente comandante xeneral nas Canarias e logo en Ferrol, co cargo de xefe da Zona Marítima do Cantábrico, onde pasou a almirante e logo á reserva.

## Vida civil 
Foi promotor da Fundación Philippe Cousteau Unión de los Océanos e da Fundación Gabriel Portal Antón, que se ocupa de paliar situacións de drogadición.

## Vida persoal 
Casou e tivo un fillo.

## Notas 
## Véxase tamén 
### Ligazóns externas 
* Fundación Philippe Cousteau.
Club Social, Deportivo y Cultural Español de la República Argentina

O **Club Social, Deportivo y Cultural Español de la República Argentina**, ou simplemente **Deportivo Español**, é un club de fútbol arxentino da cidade de Buenos Aires. Fundouse en 1956 e compite na Primera C Metropolitana, o cuarto nivel do fútbol arxentino.

## Xogadores 
### Xogadores famosos 
## Estadio 
miniatura|250px|Vista do estadio Nueva España. 
O Deportivo Español xoga de local no estadio Nueva España, modificación en 1996 do estadio orixinal inaugurado o 12 de febreiro de 1981. Ten capacidade para 35.000 espectadores.

## Palmarés 
* **Primera B**: 1984.
* **Primera B Metropolitana**: 2001–02.
* **Primera C**: 1960, 1979.
* **Tercera de Ascenso** (actual **Primera D**): 1958.
* Ascenso a **Primeira División** por Torneo Reducido: 1966.

## Véxase tamén 
### Ligazóns externas 
* Páxina oficial do club
Tina Fey

miniatura|Tina Fey en 2014
**Elizabeth Stamatina** "**Tina**" **Fey**, nada o 18 de maio de 1970 en Upper Darby Township, é unha actriz, humorista, guionista e produtora estadounidense.

## Traxectoria 
Tras graduarse pola Universidade de Virxinia en 1992, Fey mudouse a Chicago para recibir clases no grupo de teatro da improvisación The Second City, optando pola comedia, recibindo unha invitación para entrar no seu elenco en 1994, tres anos máis tarde traballou como guionista para *Saturday Night Live*, converténdose en guionista xefe en 1999, e o ano seguinte comezou a saír diante as cámaras, durante ese tempo foi copresentadora do segmento *Weekend Update*. Despois de deixar o programa creou en 2006 a súa propia serie de televisión *30 Rock*, baseada nas súas propias experiencias como guionista do *Saturday Night Live*, xa que Fey interpreta xustamente a guionista xefe dun programa do mesmo estilo.

En 2004, Fey debutou no cine, como guionista e protagonista da comedia xuvenil *Mean Girls*. En 2008, participou no filme de comedia *Baby Mama*, xunto con Amy Poehler. En 2009, Fey gañou un Emmy polo seu retrato satírico de Sarah Palin, candidata polos republicanos a vicepresidente nunha aparición como convidada en *Saturday Night Live*. En 2010, Fey gañou o Premio Mark Twain e protagonizou *Crazy Night*.

## Véxase tamén
Estadio Nueva España

O **Estadio Nueva España** é un estadio de fútbol arxentino da cidade de Buenos Aires. Inaugurouse o 12 de febreiro de 1981 e sufriu reformas en 1996. Serve de localía ao Deportivo Español e ten capacidade para 35.000 espectadores.

## Historia
O estadio, sito no barrio de Parque Avellaneda da cidade de Buenos Aires, atópase arrodeado das rúas Castañares, Santiago de Compostela e avenida de Asturias, nomes que lles puxeron os emigrantes españois. Para a inauguración do campo, o 12 de febreiro de 1981, xogouse un partido amigable que enfrontou ao Deportivo Español co Deportivo da Coruña, sendo o resultado favorable aos locais por 1–0 con gol de Miguel Ángel Corvo. Este primeiro estadio tiña capacidade para 18.000 espectadores e non dispoñía de luz artificial.
Paulino Pedret

**Paulino Pedret Casado**, nado en Santiago de Compostela o 28 de agosto de 1899 e finado na mesma vila o 26 de maio de 1969, foi un sacerdote e escritor galego.

## Traxectoria 
[miniatura|300px|[Seminario de Estudos Galegos|SEG en 1934: Entre outros: Otero Pedrayo, Iglesias Vilarelle, Parga Pondal, Ferreiro Panadeiro, Fernández Osorio, Fernández Cochón, Vicente Risco, González García-Paz, Antón Taboada Roca, Paulino Pedret, Xesús Carro, Antón Fraguas, Xohán Ledo, Isla Couto, Ferreirós Espinosa, López Cuevillas e Ramos Colemán]]
Fillo de Emilio Pedret Tost e Sofía Casado Reinosa, foi irmán de Tomás Pedret Casado. Ingresou en 1909 no Instituto de Santiago para facer o Bacharelato, estudando ao mesmo tempo no Seminario. En 1922 foi ordenado presbítero en Tui. Antes de ordenarse sacerdote rematou os estudos de Dereito, obtendo a licenciatura en 1921, e o doutoramento en 1923. Tamén conseguiu a licenciatura en Ciencias Históricas en 1929.

En 1923 consegue unha praza de capelán castrense. En 1928 regresou a Compostela e foi nomeado profesor axudante da Facultade de Dereito.

Pertenceu ao Seminario de Estudos Galegos e logo ao Instituto Padre Sarmiento de Estudos Galegos.

Ingresou na Real Academia Galega o 27 de xullo de 1941.

## Obras 
* *La Evolución de la enseñanza del derecho canónico en España*, 1946.
* *José Andrés Cornide y la Galicia del s XVIII*, 1948.
## Notas
## Véxase tamén 
### Bibliografía 
* 
*
*